3. sz. melléklet a …./2013.(IV…..)  

önkormányzati rendelethez
AZ ÁLLANDÓ BIZOTTSÁGOK FELADAT- ÉS HATÁSKÖRE

I. Általános feladatok:

· Előkészítik a képviselő-testület döntéseit, szervezik és ellenőrzik a döntések végrehajtását.

· Elkészítik a képviselő-testület által meghatározott előterjesztéseket.

· A képviselő-testület által meghatározott előterjesztéseket előzetesen véleményezik és a bizottság állásfoglalását a testület elé terjesztik.

· Folyamatosan figyelemmel kísérik a feladatkörükhöz tartozó új jogszabályok megjelenését.

· Javaslatot tesznek a képviselő-testület munkatervére.

· Javaslatot tesznek az önkormányzat által alapított kitüntetések adományozására.

· Gondoskodnak a lakosság folyamatos tájékoztatásáról, a bizottsági tevékenység ismertetéséről.

II. Sajátos feladatok:

1. PÉNZÜGYI, ÜGYRENDI ÉS VÁROSFEJLESZTÉSI BIZOTTSÁG

a.) Pénzügyi feladatok:

a.1. Részt vesz a képviselő-testület pénzügyi döntéseinek előkészítésében.

a.2. Közreműködik a helyi költségvetési és az átmeneti gazdálkodást szabályozó rendeletek, valamint a zárszámadás előkészítésében.

a.3. Véleményezi az éves költségvetési javaslatot és a végrehajtásáról szóló féléves, éves beszámoló tervezetét.

a.4. Figyelemmel kíséri a költségvetési bevételek alakulását, különös tekintettel a saját bevételekre, a vagyoni helyzet alakulására, értékeli az előidéző okokat.

a.5. Vizsgálja a hitelfelvétel indokait és gazdasági megalapozottságát.

a.6. Ellenőrizheti a pénzkezelési szabályzat megtartását, a bizonylati rend és bizonylati fegyelem érvényesülését.

a.7. Ellenőrzi a költségvetés végrehajtását.

a.8. Véleményezi a vállalkozásban való önkormányzati részvételt célzó testületi előterjesztéseket.

a.9. Véleményezi a pénzeszközök átcsoportosítására, a pénzmaradvány és a tartalék felhasználására vonatkozó előterjesztéseket.

a.10. Ellátja az önkormányzati vagyon hasznosításával kapcsolatos feladatokat a képviselő-testület rendelete szerint.

a.11. Részt vesz a helyi adókról szóló rendelet kidolgozásában.

b.) Városfejlesztési feladatok:

b.1. Részt vesz a képviselő-testület településfejlesztési és környezetvédelmi döntéseinek előkészítésében.

b.2. Elemzi a város kiaknázható gazdasági adottságait.

b.3. Figyelemmel kíséri és ellenőrzi a lakosság igényeinek kielégítését, különös tekintettel:

= az áruellátásra

= a lakásépítésre

= az egészséges környezet kialakítására

= a kommunális szolgáltatás területére.

b.4. Ellenőrzi az önkormányzat beruházási és felújítási feladatainak ellátását.

b.5. Részt vesz a környezetvédelmi feladatok ellátásában.

b.6. Koordinálja, segíti a városban működő, környezetvédelemmel foglalkozó civil szervezeteket, csoportokat

b.7. Ellátja a „Helyi Vállalkozásfejlesztési Alap” működésével kapcsolatos feladatokat.

c.) Ügyrendi feladatok
c.1. Közreműködik az önkormányzat és szervei szervezeti és működési szabályzatainak elkészítésében. Folyamatosan figyelemmel kíséri az SZMSZ hatályosulását. Szükség esetén javaslatot tesz annak kiegészítésére, módosítására.

c.2. Közreműködik az önkormányzati rendeletek előkészítésében.
c.3. Kétévenként felülvizsgálja az önkormányzati rendeletek hatályosságát és javaslatot tesz azok módosítására, kiegészítésére, vagy hatályon kívül helyezésére.

c.4. Ellátja a közmeghallgatás megtartásával kapcsolatos előkészítő, szervező és technikai feladatokat.

c.5. Véleményezi az önkormányzati intézmények szervezetét és működését érintő testületi előterjesztéseket.

c.6. Részt vesz a hivatal szervezeti tagozódásának kialakításában, javaslatot tesz a hivatal munka- és félfogadási rendjére.

c.7. Figyelemmel kíséri és ellenőrzi a hivatal hatósági tevékenységét. Éves munkatervében rögzítettek szerint tájékoztatást kér a hatósági munka egy-egy részterületéről, illetve tagjai közreműködésével ellenőrzést végez.

c.8. Véleményezi az önkormányzat által kötött szerződéseket, megállapodásokat, figyelemmel kíséri azok megvalósulását.

c.9. Figyelemmel kíséri az önkormányzat jogvitáit.

c.10. Javaslatot tesz a polgármester bérének és jutalmának megállapítására.

2. Oktatási, Művelődési, Sport, Civil és Egyházi Kapcsolatok Bizottsága

2.1. Részt vesz a képviselő-testület oktatási, művelődési és sport jellegű döntéseinek     előkészítésében.

2.2. Figyelemmel kíséri az oktatási, művelődés és sport intézmények működését, javaslatot dolgoz ki azok racionalizálására.

2.3. Véleményezi a feladatkörébe tartozó intézmények alapítására, összevonására, megszüntetésére vonatkozó javaslatokat.
2.4. Véleményezi a nevelési- oktatási intézmények foglalkozási, pedagógiai, illetve minőségirányítási programját, szervezeti és működési szabályzatát. 

2.5. Véleményezi az adott nevelési évben indítható óvodai csoportok, iskolában indítható osztályok, napközik csoportok számát, továbbá a maximális létszámtól történő eltérés engedélyezését. 

2.6. Közreműködik az önkormányzati közművelődési feladatok végrehajtásában.

2.7. Ellenőrzi a városban folyó közművelődési munkát.

2.8. Figyelemmel kíséri a gyermek- és ifjúságvédelem helyzetét.

2.9. Közreműködik a képviselő-testület 4 évre szóló munkaprogramjának előkészítésében, illetve annak végrehajtásában.

2.10. Ellenőrzi a gyermekétkeztetés helyzetét.

2.11. Szervezi az állami és városi ünnepek helyi megrendezését.

2.12. Javaslatot tesz a Képviselő-testületnek:

2.12.1. a helyi kitüntetések odaítélésére,

2.12.2. a civil szervezetek, önszerveződő közösségek anyagi támogatására.

2.13. Közreműködik az önkormányzat információs és kommunikációs tevékenysége meghatározásában és végrehajtásában. 

2.14. Együttműködik a képviselő-testület többi állandó bizottságával.

2.15. Rendszeres kapcsolatot tart a bizottság munkáját közvetlenül segítő polgármesteri hivatali munkatárssal, nevelési- oktatási intézmények vezetőivel, a sportegyesületek vezetőivel.

3. Egészségügyi, Foglalkoztatási és Szociális Bizottság

3.1.  Rész vesz a képviselő-testület egészségügyi és szociális jellegű döntéseinek előkészítésében.

3.2. Figyelemmel kíséri az egészségügyi, valamint a szociális intézmények működését, javaslatot dolgoz ki azok racionalizálására.

3.3. Véleményezi a feladatkörébe tartozó intézmények alapítására, összevonására, megszüntetésére vonatkozó javaslatokat.
3.4. Figyelemmel kíséri a város foglalkoztatási helyzetét, javaslatokat dolgoz ki annak javítására.

3.5. Közreműködik az önkormányzati egészségügyi, szociális feladatok végrehajtásában.

3.6. Ellenőrzi a városban folyó egészségügyi, szociális munkát. 

3.7. Közreműködik a képviselő-testület 4 évre szóló munkaprogramjának előkészítésében, illetve annak végrehajtásában.

3.8. Figyelemmel kíséri az idősek, betegek, csökkent munkaképességűek helyzetét, foglalkoztatási lehetőségeit.
3.9. Figyelemmel kíséri a gyermekjóléti és családsegítési feladatokat ellátó intézmény és a „Gondoskodás Háza” munkáját.

3.10. Ellenőrzi a segélyezési gyakorlatot.

3.11. Közreműködik a szociális háló kiépítésében.

3.12. Figyelemmel kíséri a városban folyó egészségvédelmi tevékenységet.

3.13. Figyelemmel kíséri az időskorúak helyzetét és közreműködik a város három  

            legidősebb polgárának köszöntésében, évente köszönti a város legidősebb polgárát.

3.14. Figyelemmel kíséri a gyermek- és ifjúságvédelem helyzetét.

3.15. Ellenőrzi a gyermekétkeztetés helyzetét.

3.16. Együttműködik a képviselő-testület többi állandó bizottságával.

3.17. Rendszeres kapcsolatot tart a bizottság munkáját közvetlenül segítő polgármesteri 
             hivatali munkatárssal valamint a gyermekjóléti és családsegítési feladatokat ellátó 
             intézmény vezetőjével.

